แสนเสียดาย ไอซิสสุดเถื่อน บึมทำลายวิหารโบราณ เกือบ 2 พันปี ที่พัลไมราไปแล้ว
กลุ่มไอซิสลงมือระเบิดทำลายวิหารโบราณ บาอัลชามิน ในเมืองพัลไมราอายุเก่าแก่เกือบ 2 พันปี ไปแล้ว ตามที่ชาวซีเรียและชาวโลกหวาดวิตกกันมาตลอด หลังกลุ่มติดอาวุธสุดโหดสามารถยึดครองเมืองโบราณมรดกโลกในซีเรียเมืองนี้ได้ตั้งแต่ พ.ค.ที่ผ่านมา ,เมื่อวันที่ 24 ส.ค. 58 สำนักข่าวต่างประเทศ รายงานความเลวร้ายของกลุ่มมุสลิมนิกายสุหนี่ ติดอาวุธหัวรุนแรง รัฐอิสลาม หรือไอซิส ที่ใช่แต่เพียงลงมือสังหารตัวประกัน และชาวมุสลิมต่างนิกายอย่างเหี้ยมโหดแล้ว ยังไม่ได้เห็นถึงคุณค่าทางประวัติศาสตร์ของโบราณสถานและโบราณวัตถุแม้แต่น้อย โดยจากการเปิดเผยของเจ้าหน้าที่ทางการซีเรียและนักเคลื่อนไหวด้านมนุษยชน เปิดเผยว่า กลุ่มไอซิสได้ทำลายโบราณสถาน วิหาร บาอัลชามิน (Baalshamin) ในเมืองพัลไมรา เมืองมรดกโลกในซีเรียไปแล้วอย่างน่าเสียดาย,บีบีซี รายงานว่า นายมาอาโมน อับดุลคาริม หัวหน้ากองโบราณสถานของซีเรีย กล่าวว่า วิหารบาอัลชามิน ซึ่งเป็นโบราณสถานเก่าแก่ อายุเกือบ 2 พันปี ถูกก่อสร้างตั้งแต่สมัยต้นคริสต์ศตวรรษที่ 1 ได้ถูกกลุ่มไอซิสใช้ระเบิดทำลายจนพังย่อยยับเมื่อวันอาทิตย์ที่ 23 ส.ค.ที่ผ่านมา กลุ่มไอซิสได้วางระเบิดจำนวนมากในวิหารบาอัลชามินและกดชนวนระเบิดจนสร้างความเสียหายอย่างมาก นายอับดุลคาริม กล่าวกับนักข่าวเอเอฟพี,อย่างไรก็ตาม กลุ่มสังเกตการณ์ด้านมนุษยชน ซึ่งมีสำนักงานใหญ่ในอังกฤษ เปิดเผยว่า วิหารบาอัลชามิน ถูกกลุ่มไอซิสทำลายตั้งแต่เดือนก่อนแล้ว หลังจากกลุ่มไอซิสสามารถบุกยึดครองเมืองพัลไมราได้ตั้งแต่เดือนพ.ค.58 จนสร้างความหวั่นวิตกว่ากลุ่มติดอาวุธสุดโหดกลุ่มนี้อาจจะทำลายโบราณสถานต่างๆ ในเมืองพัลไมรา ซึ่งได้รับการขึ้นทะเบียนเป็นมรดกโลกโดยองค์การยูเนสโกของสหประชาชาติ เหมือนกับที่เคยทำลายโบราณสถานและโบราณวัตถุในอิรักมาแล้ว,ทั้งนี้ เมื่อวันที่ 19 ส.ค.ที่ผ่านมา กลุ่มไอซิสได้ลงมือฆ่าตัดศีรษะนายคาลีด อัล-อาซาด นักโบราณคดีอาวุโสคนสำคัญของซีเรีย วัย 81 ปี อย่างเหี้ยมโหด ที่บริเวณจัตุรัส หน้าพิพิธภัณฑ์ในเมืองทัดมูร์ จนสร้างความสะเทือนใจเป็นอย่างมาก หลังจากนายอัล-อาซาด เป็นผู้ดูแลโบราณสถานและโบราณวัตถุในเมืองพัลไมรามานานกว่า 40 ปี
กลุ่มไอซิสระเบิดทำลาย วิหารโบราณ บาอัลชามิน ในเมืองพัลไมราอายุเก่าแก่เกือบ 2 พันปี ไปแล้ว ตามที่ชาวซีเรียและชาวโลกหวาดวิตกกันมาตลอด หลังกลุ่มติดอาวุธสุดโหดสามารถยึดครองเมืองโบราณมรดกโลกในซีเรียเมืองนี้ได้ตั้งแต่ พ.ค.
กลุ่มไอซิส,ไอเอส,รัฐอิสลาม,กลุ่มติดอาวุธ,ไอซิส,ระเบิด,โบราณสถาน,มรดกโลก,ซีเรีย,เมืองพัลไมรา,ไอซิสทำลายมรดกโลก,ไอซิสทำลายโบราณสถาน,ข่าว,ไทยรัฐออนไลน์,ข่าวต่างประเทศ